Boris Johnson uit die hospitaal ontslaanBoris Johnson. Foto: (Pippa Fowles/10 Downing Street via AP) Die Britse eerste minister Boris Johnson is uit die hospitaal ontslaan ná hy vir Covid-19 behandel is, ŉ asemhalingsiekte wat deur die nuwe koronavirus veroorsaak word. Die nuus is bekend gemaak net voor die regerings van Engeland, Skotland, Noord-Ierland en Wallis gesê het die getal koronavirus-verwante sterftes in die Verenigde Koninkryk het 10 000 verbygesteek. “Ek het die afgelope sewe dae gesien onder watter druk die nasionale gesondheidsdiens (NHS) is,” het Johnson in ŉ videoboodskap op sy Twitter-rekening gesê net ná hy uit St Thomas-hospitaal in Londen ontslaan is. “Ek het die durf gesien, nie net van die dokters en verpleërs nie, maar van almal – die skoonmakers, kokke en alle gesondheidsorgwerkers. Die NHS is die hartklop van die land. Dit word deur liefde aangevuur.” Die 55-jarige politikus is ŉ week gelede in die hospitaal opgeneem met ŉ hoë koors. Hy was drie dae lank in die hoësorgeenheid van die hospitaal. Hy sal nie dadelik sy pligte opneem nie, op sy dokter se advies. Hy sal verder herstel by Chequers, die eersteministershuis buite Londen. Die Verenigde Koninkryk het ongeveer 84 000 gevalle van Covid-19. Wêreldwyd is minstens 1,85 miljoen gevalle bevestig met meer as 114 000 sterftes. Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief. It is hard to find the words to express my debt to the NHS for saving my life. The efforts of millions of people across this country to stay home are worth it. Together we will overcome this challenge, as we have overcome so many challenges in the past. #StayHomeSaveLives pic.twitter.com/HK7Ch8BMB5 — Boris Johnson #StayHomeSaveLives (@BorisJohnson) April 12, 2020